Motovunski filmski festival
Motovun film festival, filmski festival u srednjovjekovnom gradu Motovunu prvi put je održan 1998. godine. Posvećen je filmovima nastalim u malim i nezavisnim produkcijama širom svijeta. Značajke festivala ne obilježavaju crveni tepih i glamour. Naprotiv, projekcije filmova su pod otvorenim nebom, uske ulice grada žive 24 sata svih dana festivala, nema protokola, VIP salona. U početku festival je bio nenatjecateljskog karaktera, ali s godinama broj nagrada je rastao. Iako iznimne, nagrade i nagrađivanje nikada u potpunosti nisu obuzele ovaj festival.